sastdīna, 6. JANVARS
KUNGA PASARŌDEIŠONŌS (epifanija)
Obligatōs svineibas
PYRMAIS LASEJUMS Is 60, 1 - 6
Kunga gūdeiba ir pasarōdejuse pōr Jeruzalemi.
LASEJUMS NU PRAVĪŠA ISAJA GRŌMOTAS
Celīs un tūpi gaiša, Jeruzaleme, jo tova
gaisma nōk, un Kunga gūdeiba uzaust pōr tevi. Jo, lyuk, tymsa apklōj zemi, un
krāsla apjam tautas, bet pōr tevi pasarōda Kungs un tevī kļyust radzama jō
gūdeiba. Tautas staigōs tovā gaismā, un karali – tovas pasarōdeišonas spūžumā.
Paceļ sovas acis un skotīs vysapkōrt: Tī vysi sapulcynōtī nūkļyus pi tevis.
Tovi dāli nōk nu tōlīnes, un tovas meitas teik nastas uz rūkom. Tod tu redzēsi
un storōsi prīcā, tova sirds breineisīs un atsavērs, jo tevī saplyuss aizjyuru
bogōteibas, un tautu īpašumi nūnōks pi tevis. Tevi pōrpiļdeis kameļu pulki, Madiana
un Efas kameli. Tī vysi nōks nu Sabas, nasdami zaltu un smaržzōles un prīceigi
teikdami Kungam slavi.
Tys ir Dīva vōrds.
PSALME 72 (71)
Refrens: Kungs,
tevi pīlyugs vysas tautas. (R. Sal. 11)
1 Dīvs,
dūd karaļam sovu tīsneša gudreibu
un sovu taisneibu karaļa dālam,
2 lai
jys tīsoj tovu tautu taisneigi
un tovus nabogus - pēc patīseibas.
Refrens
7 Jō
dīnōs uzplauks piļneigs mīrs un taisneiba,
cikom vīn byus mēness.
8 Jys
vaļdeis nu jyuras leidz jyurai,
un nu Upes leidz zemes rūbežom.
Refrens
10 Tarsas
un solu karali pasnēgs dōvonas,
arabu un Sabas kēneni nōks ar veļtem.
11 Un
vysi vaļdnīki jū pīlyugs,
vysas tautas jam kolpōs.
Refrens
12 Tōdēļ
ka jys atbreivōs nabogu, kas vaimaņoj,
un apspīstū, kam nabeja paleidzeibas.
13 Jys
žālōs tryuceigū un vōrgū
un izglōbs dzeiveibu nabogim.
Refrens
ŪTRAIS LASEJUMS Ef 3, 2 - 3a. 5 - 6
Pogōni ir pesteišonas leidzmantinīki.
LASEJUMS NU SVĀTŌ APOSTOLA PŌVULA VĒSTULES EFEZĪŠIM
Brōli:
Jyus asat dzērdējuši par Dīva
žēlesteibas pōrvaļdeišonu, kas maņ uztycāta jyusu lobā, jo saskaņā ar atklōsmi
man ir klivis zynoms nūslāpums, kas nabeja atklōts īprīkšejom cylvāku bārnu
paaudzem. Tagad Gors ir atklōjis jō svātajim apostolim un pravīšim, ka pogōni
caur Evangeliju ir jō apsūlejuma leidzmaņtinīki kai vīnas mīsas lūcekli un leidzdaleibnīki
Jezū Kristū.
Tys ir Dīva vōrds.
PYRMSEVANGELIJA DZĪDŌJUMS Mt 2, 2
Alleluja.
Mes redzējom Austrumūs jō zvaigzni
un nōcem pīlyugt Kungu.
Alleluja.
EVANGELIJS Mt 2, 1 - 12
Gudrī nu Austrumim pīlyudz Kungu.
LASEJUMS NU JEZUS KRISTUS EVANGELIJA, KŪ UZRAKSTEJIS SVĀTAIS
MATEJS
Kod kēneņa Heroda laikā Judas Betlemē
beja pīdzimis Jezus, lyuk, gudrī nu austrumu zemes atnōce uz Jeruzalemi un
jautōja: «Kur ir jaunpīdzymušais jūdu karalis? Jo mes Austrumūs redzējom jō zvaigzni
un atnōcem jū pīlyugt.» Tū dzēržūt, kēneņš Herods nūsabeida, un leidz ar jū vysa
Jeruzaleme. Un saaicynōjis vysus tautas vērsprīsterus un Rokstu zynōtōjus, jys
izjautōja tūs, kur Kristum jōpīdzymst. Un tī jam saceja: «Judas Betlemē, jo
pravīts roksta tai: Un tu, Betleme Judas zemē, nabyut naesi mozōkō storp Judejas
piļsātom, jo nu tevis nōks vaļdnīks, kas vaļdeis munu Izraeļa tautu.» Tod
Herods, slapyn ataicynōjis gudrūs, seiki izvaicōja nu jim zvaigznes pasarōdeišonas
laiku un, syuteidams jūs uz Betlemi, saceja: «Eite un ryupeigi īvōcit ziņas par
bārnu un, kod byusit jū atroduši, ziņojit maņ, lai ari es aizgōjis jū pīlyugtu.»
Uzklausejuši kēneņu, jī aizgōja. Un, lyuk, zvaigzne, kū jī beja redzējuši
Austrumūs, gōja jim pa prīšku, cikom nūstōja vērs tōs vītas, kur beja Bārns. Un,
zvaigzni īraudzejuši, jī ļūti nūsaprīcōja. Mōjā īgōjuši, jī atroda Bārnu ar jō
mōti Mariju un, uz vaiga krizdami, jū pīlyudze. Tod jī atvēre sovas montas un
dōvynōja jam zaltu, smaržzōles un mirres. Un, sapnā sajēmuši nūrōdejumu
naatsagrīzt vairs pi Heroda, jī aizgōja uz sovu zemi pa cytu ceļu.
Tys ir Kunga vōrds.
ltg_Latn ltg_Latn dan_Latn ltg_Latn ltg_Latn ltg_Latn lvs_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn zul_Latn ltg_Latn nso_Latn lvs_Latn ltg_Latn ltg_Latn ltg_Latn ltg_Latn lvs_Latn ltg_Latn ltg_Latn kab_Latn szl_Latn ltg_Latn ltg_Latn ltg_Latn ltg_Latn ltg_Latn kab_Latn bjn_Latn ltg_Latn ltg_Latn lvs_Latn ltg_Latn ltg_Latn kab_Latn lvs_Latn ltg_Latn ltg_Latn ltg_Latn lvs_Latn ltg_Latn kab_Latn ltg_Latn ltg_Latn ltg_Latn szl_Latn ltg_Latn ltg_Latn ltg_Latn ltg_Latn ltg_Latn kmb_Latn ltg_Latn ayr_Latn dzo_Tibt ltg_Latn ltg_Latn dzo_Tibt ayr_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn